b"\n_START_ARTICLE_\nDNR polimeraz\xc4\x97\n_START_PARAGRAPH_\nDNR polimeraz\xc4\x97s\xc2\xa0\xe2\x80\x93 pagrindiniai DNR sintez\xc4\x97s (replikacijos) procese dalyvaujantys fermentai, atsakingi u\xc5\xbe genetin\xc4\x97s med\xc5\xbeiagos dvigub\xc4\x97jim\xc4\x85, kuris \xc4\xafvyksta prie\xc5\xa1 l\xc4\x85stel\xc4\x97s dalijim\xc4\x85si._NEWLINE_Polimeraz\xc4\x97 n\xc4\x97ra vienintelis DNR sintez\xc4\x97je dalyvaujantis fermentas ir pati viena negali prad\xc4\x97ti \xc5\xa1io proceso bet kurioje DNR vietoje. Fermentui veikti reikalinga viengrand\xc4\x97 DNR, kurios 3' kra\xc5\xa1te prikib\xc4\x99s nedidelis pagrindinei DNR komplementarus gabaliukas (pradmuo, angl. primer). Polimeraz\xc4\x97 t\xc4\x99sia \xc5\xa1\xc4\xaf pradmen\xc4\xaf. Naujai sintetinamos DNR seka komplementari (A prie\xc5\xa1 T, T prie\xc5\xa1 A, G prie\xc5\xa1 C ir C prie\xc5\xa1 G) kaip matrica naudojamos senos DNR sekai:_NEWLINE_Organizmuose DNR paprastai b\xc5\xabna dvigrand\xc4\x97. Kad polimeraz\xc4\x97 gal\xc4\x97t\xc5\xb3 dirbti, grandines atskiria kitas fermentas (helikaz\xc4\x97)._NEWLINE_DNR polimeraz\xc4\x97s (EC 2.7.7.7), pasi\xc5\xbeymin\xc4\x8dios didele dyd\xc5\xbei\xc5\xb3 \xc4\xafvairove, skirtingu tikslumu, yra labai svarbios ne tik genetin\xc4\x97s informacijos perdavime i\xc5\xa1 kartos \xc4\xaf kart\xc4\x85, bet ir naudojamos moksliniuose tyrimuose, genetini\xc5\xb3 sutrikim\xc5\xb3 diagnostikoje, patogenini\xc5\xb3 mikroorganizm\xc5\xb3 (pvz., virus\xc5\xb3) aptikime, teismin\xc4\x97je ekspertiz\xc4\x97je ir kt."